cyanic-selkie/wikianc huggingface dataset:
असिन
तमिल फिल्मों में सफलता, 2005 - 2007
उल्लम केट्कुमाए के प्रदर्शित होने के बाद, तमिल फिल्म उद्योग के कई प्रमुख अभिनेताओं के साथ क्रमशः गजिनी, माजा, शिवकासी और वारालारू जैसी फिल्में स्वीकार करते हुए असिन एक अग्रणी नायिका के रूप में स्थापित हो गयीं। असिन को सबसे ज्यादा सफलता प्रदान करने वाली फिल्म गजिनी थी। ए.आर.मुरुगादोस द्वारा निर्देशित तथा सूर्या और नयनतारा के साथ सह अभिनीत, इस फिल्म ने उन्हें सर्वश्रेष्ठ अभिनेत्री (तमिल]] का दक्षिण फ़िल्मफ़ेयर पुरस्कार दिलाया। इस फिल्म में उन्होंने कल्पना नाम की एक जिंदादिल मॉडल की भूमिका निभाई थी। सिफी.कॉम ने उनका वर्णन करते हुए "जादुई" कहकर उनके अभिनय की प्रशंसा की और एक "प्यारी बडबड करनेवाली लड़की' के रूप में उनके चरित्र की सराहना करते हुए कहा की, उनके रोमांटिक एवं मर्मस्पर्शी और हार्दिक अभिनय दर्शाते हुए दृश्य को उन्होंने जो विशाल अभिनय क्षमता के साथ निभाएं हैं, वह लाजवाब हैं।" सन 2005 में दीवाली के बाद, असिन की दो फिल्में, शिवकासी और माजा प्रदर्शित हुई। जिसमें से दूसरी फिल्म औसत सफल साबित हुई और पूर्व फिल्म में असिन की खराब भूमिका होने के बावजूद, बॉक्स ऑफिस पर व्यावसायिक रूप से सफल रही।
उसके अगले वर्ष, लंबे समय से बन रही उनकी फिल्म, वारालारू जिसमें वह अजित कुमार के साथ अभिनय कर रही थी, सन् 2006 की तमिल सिनेमा की सबसे बड़ी सफल फिल्म बन गई। फिल्म के नायक केंद्रित विषय ने असिन को अभिनय का कम मौका दिया, लेकिन अपनी भूमिका अच्छी तरह से करने के लिए आलोचकों द्वारा सराही गई। असिन की एक और सफल फिल्म, पवन कल्याण की अन्नावाराम थी, जिसमें वह बुरे किरदार को चित्रित कर रही थी। जनवरी 2007 में, असिन दो अलग फिल्मों, आलवार और पोक्किरी में, अजित कुमार और विजय के साथ मुख्य भूमिका में नज़र आयीं। जिसमें से दूसरी फिल्म सफल रही और आलवार असफल रही। जहाँ आलवार में असिन की भूमिका की आलोचना हुई, वहीं पोक्किरी में उनके प्रदर्शन की आलोचकों ने जमकर सराहना की। उस वर्ष की उनकी अंतिम फिल्म हरि की वेल थी, जो 2007 में दिवाली पर प्रदर्शित हुई। यह उनकी तीसरी लगातार सफल फिल्म रही जो दीवाली के सीज़न में प्रदर्शित हुई। असिन इस फिल्म में एक टीवी एंकर के चरित्र में नज़र आई थी। उनकी इस भूमिका के लिए सराहना की गयी।
सफलता, 2008 - 2010
असिन के.एस.रविकुमार की, प्रसिद्ध रचना दसावथारम में कमल हासन के साथ अपनी पहली दोहरी भूमिका में दिखाई दीं। कमल हासन ने इस फिल्म में दस भूमिकाएँ निभाई थी। यह फिल्म जो सितंबर 2006 से शुरू की गयी थी, असिन की अब तक की सबसे बड़ी फिल्म बन गई। कमल हासन की दस भूमिकाओं में होने की वजह से उनका रोल दब जाने के बावजूद, असिन की इस फिल्म में भूमिका के लिए प्रशंसा की जाती है और इस फिल्म के चरित्र को उनकी "अब तक की सर्वश्रेष्ठ" भूमिकाओं में से एक माना जाता है। जिन में से एक चरित्र वैष्णाविते का है जो 12 वीं शताब्दी में दर्शाया गया है और अन्य चरित्र चिदंबरम से एक ब्राह्मण लड़की का है। दसावथारम बाद में दक्षिण भारतीय फिल्म इतिहास में सबसे बड़ी फिल्मों में से एक बन गयी। दक्षिण भारत में खुद को एक प्रमुख अभिनेत्री के रूप में स्थापित करने बाद, राष्ट्रव्यापी प्रसिद्धि पाने के लिए, असिन ने बॉलीवुड में जाने का विकल्प चुना। उनकी पहली हिंदी फिल्म, आमिर खान के साथ अभिनीत गजिनी हैं जो इसी नाम की उन्हीं की सफल फिल्म की रीमेक है। प्रदर्शित होने पर, फिल्म को आलोचकों और आम जनता से सकारात्मक प्रतिक्रिया प्राप्त हुई और असिन की "शानदार" अभिनय के लिए प्रशंसा हुई। जानेमाने समीक्षक, तरण आदर्श ने उनकी पहली हिंदी फिल्म को "शानदार" बताया और लिखा की "आमिर खान के कद के एक अभिनेता के साथ परदे को साझा करने के लिए और फिर भी अपने प्रदर्शन के बाद स्मृति में रहना आसान नहीं है। वह एकदम नई और दर्शनीय लगती हैं और उन्होंने अपना किरदार बखूबी निभाया हैं"। अगली बार असिन विपुल शाह की लंदन ड्रीम्स में सलमान खान और अजय देवगन के साथ नज़र आई। जिसमें वह एक पांच मंडली बैंड के एक सदस्य की भूमिका में थी।
हिन्दी फ़िल्मों में सफलता, 2011 - 2015
2011 में उनकी पहली फिल्म रेडी थी। फिर उसके बाद वह 2012 में अक्षय कुमार के साथ हाउसफुल २ में नज़र आई। वह अगली बार बोल बच्चन में दिखाई दी। उनकी 2012 में एक और फ़िल्म, खिलाड़ी 786 आई। इसमें फिर वो अक्षय कुमार के साथ थी। असिन 2013 और 2014 में किसी भी फिल्म में नज़र नहीं आई। 2015 में उनकी अब तक अंतिम फिल्म ऑल इज वेल आई थी जिसमें वो अभिषेक बच्चन और ऋषि कपूर के साथ थी।
निजी जीवन
असिन मुम्बई में रहती हैं। जनवरी 2016 में असिन ने माइक्रोमैक्स के सह-संस्थापक राहुल शर्मा से विवाह किया। शादी के बाद उन्होंने अभिनय करियर छोड़ने का फैसला किया।
परचुन
भारत में पाए जाने वाले छोटे छोटे रिटेल दूकानों का एक इन्फोर्मल नाम जहां दैनिक उपयोग की चीजें मिलती हैं
कीर्ति
कीर्ति एक हिन्दी शब्द है।
किर्ति
ताजमहल
ताजमहल (تاج محل) भारत के उत्तर प्रदेश राज्य के आगरा शहर में स्थित एक विश्व धरोहर मक़बरा, और विश्व के ७ अजूबों में से एक है। इसका निर्माण १७वीं सदी में मुग़ल सम्राट शाहजहाँ ने अपनी पत्नी मुमताज़ महल की याद में करवाया था। मुगल सम्राट शाहजहां के समय में मुगल वास्तुकला अपने चरम शिखर पर थी, ताजमहल उन सभी वास्तुकलाओं के उदाहरण में सर्वप्रसिद्ध है। ताजमहल मुग़ल वास्तुकला का उत्कृष्ट नमूना है। इसकी वास्तु शैली फ़ारसी, तुर्क, भारतीय और इस्लामी वास्तुकला के घटकों का अनोखा सम्मिलन है। सन् १९८३ में, ताजमहल युनेस्को विश्व धरोहर स्थल बना। इसके साथ ही इसे विश्व धरोहर के सर्वत्र प्रशंसा पाने वाली, अत्युत्तम मानवी कृतियों में से एक बताया गया। ताजमहल को भारत की इस्लामी कला का रत्न भी घोषित किया गया है। साधारणतया देखे गये संगमर्मर की सिल्लियों की बडी- बडी पर्तो से ढंक कर बनाई गई इमारतों की तरह न बनाकर इसका श्वेत गुम्बद एवं टाइल आकार में संगमर्मर से ढंका है। केन्द्र में बना मकबरा अपनी वास्तु श्रेष्ठता में सौन्दर्य के संयोजन का परिचय देते हैं। ताजमहल इमारत समूह की संरचना की खास बात है, कि यह पूर्णतया सममितीय है। इसका निर्माण सन् १६४८ के लगभग पूर्ण हुआ था। उस्ताद अहमद लाहौरी को प्रायः इसका प्रधान रूपांकनकर्ता माना जाता है। ताजमहल के निर्माण में लगभग २२ वर्षों का समय लगा।
मक़बरा
ताज महल का केन्द्र बिंदु है, एक वर्गाकार नींव आधार पर बना श्वेत संगमर्मर का मक़बरा। यह एक सममितीय इमारत है, जिसमें एक ईवान यानि अतीव विशाल वक्राकार (मेहराब रूपी) द्वार है। इस इमारत के ऊपर एक वृहत गुम्बद सुशोभित है। अधिकतर मुग़ल मक़बरों जैसे, इसके मूल अवयव फ़ारसी उद्गम से हैं।
मूल - आधार
इसका मूल-आधार एक विशाल बहु-कक्षीय संरचना है। यह प्रधान कक्ष घनाकार है, जिसका प्रत्येक किनारा 55 मीटर है (देखें: तल मानचित्र, दांये)। लम्बे किनारों पर एक भारी-भरकम पिश्ताक, या मेहराबाकार छत वाले कक्ष द्वार हैं। यह ऊपर बने मेहराब वाले छज्जे से सम्मिलित है।
मुख्य मेहराब
मुख्य मेहराब के दोनों ओर,एक के ऊपर दूसरा शैलीमें, दोनों ओर दो-दो अतिरिक्त पिश्ताक़ बने हैं। इसी शैली में, कक्ष के चारों किनारों पर दो-दो पिश्ताक (एक के ऊपर दूसरा) बने हैं। यह रचना इमारत के प्रत्येक ओर पूर्णतया सममितीय है, जो कि इस इमारत को वर्ग के बजाय अष्टकोण बनाती है, परंतु कोने के चारों भुजाएं बाकी चार किनारों से काफी छोटी होने के कारण, इसे वर्गाकार कहना ही उचित होगा। मकबरे के चारों ओर चार मीनारें मूल आधार चौकी के चारों कोनों में, इमारत के दृश्य को एक चौखटे में बांधती प्रतीत होती हैं। मुख्य कक्ष में मुमताज महल एवं शाहजहाँ की नकली कब्रें हैं। ये खूब अलंकृत हैं, एवं इनकी असल निचले तल पर स्थित है।
छतरियाँ
गुम्बद के आकार को इसके चार किनारों पर स्थित चार छोटी गुम्बदाकारी छतरियों (देखें दायें) से और बल मिलता है। छतरियों के गुम्बद, मुख्य गुम्बद के आकार की प्रतिलिपियाँ ही हैं, केवल नाप का फर्क है। इनके स्तम्भाकार आधार, छत पर आंतरिक प्रकाश की व्यवस्था हेतु खुले हैं। संगमर्मर के ऊँचे सुसज्जित गुलदस्ते, गुम्बद की ऊँचाई को और बल देते हैं। मुख्य गुम्बद के साथ-साथ ही छतरियों एवं गुलदस्तों पर भी कमलाकार शिखर शोभा देता है। गुम्बद एवं छतरियों के शिखर पर परंपरागत फारसी एवं हिंदू वास्तु कला का प्रसिद्ध घटक एक धात्विक कलश किरीटरूप में शोभायमान है।
किरीट कलश
मुख्य गुम्बद के किरीट पर कलश है (देखें दायें)। यह शिखर कलश आरंभिक 1800ई० तक स्वर्ण का था और अब यह कांसे का बना है। यह किरीट-कलश फारसी एवं हिंन्दू वास्तु कला के घटकों का एकीकृत संयोजन है। यह हिन्दू मन्दिरों के शिखर पर भी पाया जाता है। इस कलश पर चंद्रमा बना है, जिसकी नोक स्वर्ग की ओर इशारा करती हैं। अपने नियोजन के कारण चन्द्रमा एवं कलश की नोक मिलकर एक त्रिशूल का आकार बनाती हैं, जो कि हिन्दू भगवान शिव का चिह्न है।
बाहरी अलंकरण
ताजमहल का बाहरी अलंकरण, मुगल वास्तुकला का उत्कृष्टतम उदाहरण हैं। जैसे ही सतह का क्षेत्रफल बदलता है, बडे़ पिश्ताक का क्षेत्र छोटे से अधिक होता है और उसका अलंकरण भी इसी अनुपात में बदलता है। अलंकरण घटक रोगन या गचकारी से अथवा नक्काशी एवं रत्न जड़ कर निर्मित हैं। इस्लाम के मानवतारोपी आकृति के प्रतिबन्ध का पूर्ण पालन किया है। अलंकरण को केवल सुलेखन, निराकार, ज्यामितीय या पादप रूपांकन से ही किया गया है। ताजमहल में पाई जाने वाले सुलेखन फ्लोरिड थुलुठ लिपि के हैं। ये फारसी लिपिक अमानत खां द्वारा सृजित हैं। यह सुलेख जैस्प‍र को श्वेत संगमर्मर के फलकों में जड़ कर किया गया है। संगमर्मर के सेनोटैफ पर किया गया कार्य अतीव नाजु़क, कोमल एवं महीन है। ऊँचाई का ध्यान रखा गया है। ऊँचे फलकों पर उसी अनुपात में बडा़ लेखन किया गया है, जिससे कि नीचे से देखने पर टेढा़पन ना प्रतीत हो। पूरे क्षेत्र में कु़रान की आयतें, अलंकरण हेतु प्रयोग हुईं हैं। हाल ही में हुए शोधों से ज्ञात हुआ है, कि अमानत खाँ ने ही उन आयतों का चुनाव भी किया था।
प्रयुक्त सूरा
यहाँ का पाठ्य क़ुरआन में वर्णित, अंतिम निर्णय के विषय में है, एवं इसमें निम्न सूरा की आयतें सम्मिलित हैं : सूरा 91 – सूर्य,
– सूरा 112 – विश्वास की शुद्धता,
– सूरा 89 – उषा,
– सूरा 93 – प्रातः प्रकाश,
– सूरा 95 – अंजीर,
– सूरा 36 – या सिन,
– सूरा 81 – फोल्डिंग अप,
– सूरा 82 – टूट कर बिखरना,
– सूरा 98 – साक्ष्य,
– सूरा 67 – रियासत,
– सूरा 48 – विजय,
– सूरा 77 – वो जो आगे भेजे गए एवं
– सूरा 39 – भीड़
जैसे ही कोई ताजमहल के द्वार से प्रविष्ट होता है, सुलेख है
आंतरिक अलंकरण
ताजमहल का आंतरिक कक्ष परंपरागत अलंकरण अवयवों से कहीं परे है। यहाँ जडाऊ कार्य पर्चिनकारी नहीं है, वरन बहुमूल्य पत्थरों एवं रत्नों की लैपिडरी कला है। आंतरिक कक्ष एक अष्टकोण है, जिसके प्रत्येक फलक में प्रवेश-द्वार है, हांलाकि केवल दक्षिण बाग की ओर का प्रवेशद्वार ही प्रयोग होता है। आंतरिक दीवारें लगभग 25 मीटर ऊँची हैं, एवं एक आभासी आंतरिक गुम्बद से ढंकी हैं, जो कि सूर्य के चिन्ह से सजा है। आठ पिश्ताक मेहराब फर्श के स्थान को भूषित करते हैं। बाहरी ओर, प्रत्येक निचले पिश्ताक पर एक दूसरा पिश्ताक लगभग दीवार के मध्य तक जाता है। चार केन्द्रीय ऊपरी मेहराब छज्जा बनाते हैं, एवं हरेक छज्जे की बाहरी खिड़की, एक संगमर्मर की जाली से ढंकी है। छज्जों की खिड़कियों के अलावा, छत पर बनीं छतरियों से ढंके खुले छिद्रों से भी प्रकाश आता है। कक्ष की प्रत्येक दीवार डैडो बास रिलीफ, लैपिडरी एवं परिष्कृत सुलेखन फलकों से सुसज्जित है, जो कि इमारत के बाहरी नमूनों को बारीकी से दिखाती है। आठ संगमर्मर के फलकों से बनी जालियों का अष्टकोण, कब्रों को घेरे हुए है। हरेक फलक की जाली पच्चीकारी के महीन कार्य से गठित है। शेष सतह पर बहुमूल्र पत्थरों एवं रत्नों का अति महीन जडाऊ पच्चीकारी कार्य है, जो कि जोडे. में बेलें, फल एवं फूलों से सज्जित है। मुस्लिम परंपरा के अनुसार कब्र की विस्तृत सज्जा मना है। इसलिये शाहजहाँ एवं मुमताज महल के पार्थिव शरीर इसके नीचे तुलनात्मक रूप से साधारण, असली कब्रों में, में दफ्न हैं, जिनके मुख दांए एवं मक्का की ओर हैं। मुमताज महल की कब्र आंतरिक कक्ष के मध्य में स्थित है, जिसका आयताकार संगमर्मर आधार 1.5 मीटर चौडा एवं 2.5 मीटर लम्बा है। आधार एवं ऊपर का शृंगारदान रूप, दोनों ही बहुमूल्य पत्थरों एवं रत्नों से जडे. हैं। इस पर किया गया सुलेखन मुमताज की पहचान एवं प्रशंसा में है। इसके ढक्कन पर एक उठा हुआ आयताकार लोज़ैन्ज (र्होम्बस) बना है, जो कि एक लेखन पट्ट का आभास है। शाहजहाँ की कब्र मुमताज की कब्र के दक्षिण ओर है। यह पूरे क्षेत्र में, एकमात्र दृश्य असम्मितीय घटक है। यह असम्मिती शायद इसलिये है, कि शाहजहाँ की कब्र यहाँ बननी निर्धारित नहीं थी। यह मकबरा मुमताज के लिये मात्र बना था। यह कब्र मुमताज की कब्र से बडी है, परंतु वही घटक दर्शाती है: एक वृहततर आधार, जिसपर बना कुछ बडा श्रंगारदान, वही लैपिडरी एवं सुलेखन, जो कि उनकी पहचान देता है। तहखाने में बनी मुमताज महल की असली कब्र पर अल्लाह के निन्यानवे नाम खुदे हैं जिनमें से कुछ हैं "ओ नीतिवान, ओ भव्य, ओ राजसी, ओ अनुपम, ओ अपूर्व, ओ अनन्त, ओ अनन्त, ओ तेजस्वी... " आदि। शाहजहां की कब्र पर खुदा है; "उसने हिजरी के 1076 साल में रज्जब के महीने की छब्बीसवीं तिथि को इस संसार से नित्यता के प्रांगण की यात्रा की।"
चार बाग
इस कॉम्प्लेक्स को घेरे है विशाल 300 वर्ग मीटर का चारबाग, एक मुगल बाग। इस बाग में ऊँचा उठा पथ है। यह पथ इस चार बाग को 16 निम्न स्तर पर बनी क्यारियों में बांटता है। बाग के मध्य में एक उच्चतल पर बने तालाब में ताजमहल का प्रतिबिम्ब दृश्य होता है। यह मकबरे एवं मुख्यद्वार के मध्य में बना है। यह प्रतिबिम्ब इसकी सुंदरता को चार चाँद लगाता है। अन्य स्थानों पर बाग में पेडो़ की कतारें हैं एवं मुख्य द्वार से मकबरे पर्यंत फौव्वारे हैं। इस उच्च तल के तालाब को अल हौद अल कवथार कहते हैं, जो कि मुहम्मद द्वारा प्रत्याशित अपारता के तालाब को दर्शाता है। चारबाग के बगीचे फारसी बागों से प्रेरित हैं, तथा भारत में प्रथम दृष्ट्या मुगल बादशाह बाबर द्वारा बनवाए गए थे। यह स्वर्ग (जन्नत) की चार बहती नदियों एवं पैराडाइज़ या फिरदौस के बागों की ओर संकेत करते हैं। यह शब्द फारसी शब्द पारिदाइजा़ से बना शब्द है, जिसका अर्थ है एक भीत्त रक्षित बाग। फारसी रहस्यवाद में मुगल कालीन इस्लामी पाठ्य में फिरदौस को एक आदर्श पूर्णता का बाग बताया गया है। इसमें कि एक केन्द्रीय पर्वत या स्रोत या फव्वारे से चार नदियाँ चारों दिशाओं, उत्तर, दक्षिण, पूर्व एवं पश्चिम की ओर बहतीं हैं, जो बाग को चार भागों में बांटतीं हैं।
अधिकतर मुगल चारबाग आयताकार होते हैं, जिनके केन्द्र में एक मण्डप/मकबरा बना होता है। केवल ताजमहल के बागों में यह असामान्यता है; कि मुख्य घटक मण्डप, बाग के अंत में स्थित है। यमुना नदी के दूसरी ओर स्थित माहताब बाग या चांदनी बाग की खोज से, भारतीय पुरातत्व सर्वेक्षण विभाग ने यह निष्कर्ष निकाला है, कि यमुना नदी भी इस बाग के रूप का हिस्सा थी और उसे भी स्वर्ग की नदियों में से एक गिना जाना चाहेये था। बाग के खाके एवं उसके वास्तु लक्षण्, जैसे कि फव्वारे, ईंटें, संगमर्मर के पैदल पथ एवं ज्यामितीय ईंट-जडि़त क्यारियाँ, जो काश्मीर के शालीमार बाग से एकरूप हैं, जताते हैं कि इन दोनों का ही वास्तुकार एक ही हो सकता है, अली मर्दान। बाग के आरम्भिक विवरण इसके पेड़-पौधों में, गुलाब, कुमुद या नरगिस एवं फलों के वृक्षों के आधिक्य बताते हैं। जैसे जैसे मुगल साम्राज्य का पतन हुआ, बागों की देखे रेखे में कमी आई। जब ब्रिटिश राज्य में इसका प्रबन्धन आया, तो उन्होंने इसके बागों को लंडन के बगीचों की भांति बदल दिया।
साथी इमारतें
ताजमहल इमारत समूह रक्षा दीवारों से परिबद्ध है। यह दीवारें तीन ओर लाल बलुआ पत्थर से बनीं हैं, एवं नदी की ओर खुला है। इन दीवारों के बाहर अतिरिक्त मकबरे स्थित हैं, जिसमें शाहजहाँ की अन्य पत्नियाँ दफ्न हैं, एवं एक बडा़ मकबरा मुमताज की प्रिय दासी हेतु भी बना है। यह इमारतें भी अधिकतर लाल बलुआ पत्थर से ही निर्मित हैँ, एवं उस काल के छोटे मकबरों को दर्शातीं हैं। इन दीवारों की बागों से लगी अंदरूनी ओर में स्तंभ सहित तोरण वाले गलियारे हैं। यह हिंदु मन्दिरों की शैली है, जिसे बाद में, मस्जिदों में भी अपना ली गई थी। दीवार में बीच-बीच में गुम्बद वाली गुमटियाँ भी हैं (छतरियों वाली छोटी इमारतें, जो कि तब पहरा देने के काम आती होंगीं, परंतु अब संग्रहालय बनीं हुईं हैं।
मुख्य द्वार (दरवाज़ा) भी एक स्मारक स्वरूप है। यह भी संगमर्मर एवं लाल बलुआ पत्थर से निर्मित है। यह आरम्भिक मुगल बादशाहों के वास्तुकला का स्मारक है। इसका मेहराब ताजमहल के मेहराब की प्रति है। इसके पिश्ताक मेहराबों पर सुलेखन से अलंकरण किया गया है। इसमें बास रिलीफ एवं पीट्रा ड्यूरा पच्चीकारी से पुष्पाकृति आदि प्रयुक्त हैं। मेहराबी छत एवं दीवारों पर यहाँ की अन्य इमारतों जैसे ज्यामितीय नमूने बनाए गए हैं।
इस समूह के सुदूर छोर पर दो विशाल लाल बलुआ पत्थर की इमारतें हैं, जो कि मकबरे की ओर सामना किए हुए हैं। इनके पिछवाडे़ पूर्वी एवं पश्चिमी दीवारों से जुडे़ हैं, एवं दोनों ही एक दूसरे की प्रतिबिम्ब आकृति हैं। पश्चिमी इमारत एक मस्जिद है, एवं पूर्वी को जवाब कहते हैं, जिसका प्राथमिक उद्देश्य वास्तु संतुलन है, एवं आगन्तुक कक्ष की तरह प्रयुक्त होती रही है। इन दोनों इमारतों के बीच अंतर यह है, कि मस्जिद में एक मेहराब कम है, उसमें मक्का की ओर आला बना है, एवं जवाब के फर्श में ज्यामितीय नमूने बने हैं, जबकि मस्जिद के फर्श में 569 नमाज़ पढ़ने हेतु बिछौने (जा-नमाज़) के प्रतिरूप काले संगमर्मर से बने हैं। मस्जिद का मूल रूप शाहजहाँ द्वारा निर्मित अन्य मस्जिदों के समान ही है, खासकर मस्जिद जहाँनुमा, या दिल्ली की जामा मस्जिद; एक बडा़ दालान या कक्ष या प्रांगण, जिसपर तीन गुम्बद बने हैं। इस काल की मुगल मस्जिदें, पुण्यस्थान को तीन भागों में बांटतीं हैं; बीचों बीच मुख्य स्थान, एवं दोनो ओर छोटे स्थान। ताजमहल में हरेक पुण्यस्थान एक वृहत मेहराबी तहखाने में खुलता है। यह साथी इमारतें 1643 में पुरी हुईं।
निर्माण
ताजमहल परिसीमित आगरा नगर के दक्षिण छोर पर एक छोटे भूमि पठार पर बनाया गया था। पूर्व में इस जमीन पर राजपुताना राज्य अंतर्गत जयपूर के महाराजा जयसिंह का आलीशान महल था। महाराजा शाहजहाँ ने इसके बदले जयपुर के महाराजा जयसिंह को आगरा शहर के मध्य एक वृहत महल दिया था। लगभग तीन एकड़ के क्षेत्र को खोदा गया, एवं उसमें कूडा़ कर्कट भर कर उसे नदी सतह से पचास मीटर ऊँचा बनाया गया, जिससे कि सीलन आदि से बचाव हो पाए। मकबरे के क्षेत्र में, पचास कुँए खोद कर कंकड़-पत्थरों से भरकर नींव स्थान बनाया गया। फिर बांस के परंपरागत पैड़ (स्कैफ्फोल्डिंग) के बजाय, एक बहुत बडा़ ईंटों का, मकबरे समान ही ढाँचा बनाया गया। यह ढाँचा इतना बडा़ था, कि अभियाँत्रिकों के अनुमान से उसे हटाने में ही सालों लग जाते। इसका समाधान यह हुआ, कि शाहजाहाँ के आदेशानुसार स्थानीय किसानों को खुली छूट दी गई कि एक दिन में कोई भी चाहे जितनी ईंटें उठा सकता है और वह ढाँचा रात भर में ही साफ हो गया। सारी निर्माण सामग्री एवं संगमर्मर को नियत स्थान पर पहुँचाने हेतु, एक पंद्रह किलोमीटर लम्बा मिट्टी का ढाल बनाया गया। बीस से तीस बैलों को खास निर्मित गाडि़यों में जोतकर शिलाखण्डों को यहाँ लाया गया था। एक विस्तृत पैड़ एवं बल्ली से बनी, चरखी चलाने की प्रणाली बनाई गई, जिससे कि खण्डों को इच्छित स्थानों पर पहुँचाया गया। नदी से पानी लाने हेतु रहट प्रणाली का प्रयोग किया गया था। उससे पानी ऊपर बने बडे़ टैंक में भरा जाता था। फिर यह तीन गौण टैंकों में भरा जाता था, जहाँ से यह नलियों (पाइपों) द्वारा स्थानों पर पहुँचाया जाता था।
आधारशिला एवं मकबरे को निर्मित होने में बारह साल लगे। शेष इमारतों एवं भागों को अगले दस वर्षों में पूर्ण किया गया। इनमें पहले मीनारें, फिर मस्जिद, फिर जवाब एवं अंत में मुख्य द्वार बने। क्योंकि यह समूह, कई अवस्थाओं में बना, इसलिये इसकी निर्माण-समाप्ति तिथि में कई भिन्नताएं हैं। यह इसलिये है, क्योंकि पूर्णता के कई पृथक मत हैं। उदाहरणतः मुख्य मकबरा 1643 में पूर्ण हुआ था, किंतु शेष समूह इमारतें बनती रहीं। इसी प्रकार इसकी निर्माण कीमत में भी भिन्नताएं हैं, क्योंकि इसकी कीमत तय करने में समय के अंतराल से काफी फर्क आ गया है। फिर भी कुल मूल्य लगभग 3 अरब 20 करोड़ रुपए, उस समयानुसार आंका गया है; जो कि वर्तमान में खरबों डॉलर से भी अधिक हो सकता है, यदि वर्तमान मुद्रा में बदला जाए।
ताजमहल को सम्पूर्ण भारत एवं एशिया से लाई गई सामग्री से निर्मित किया गया था। 1,000 से अधिक हाथी निर्माण के दौरान यातायात हेतु प्रयोग हुए थे। पराभासी श्वेत संगमरमर पत्थर को राजस्थान मकराना से लाया गया था, जैस्पर को पंजाब से, हरिताश्म या जेड एवं स्फटिक या क्रिस्टल को चीन से। तिब्बत से फीरोजा़, अफगानिस्तान से लैपिज़ लजू़ली, श्रीलंका से नीलम एवं अरबिया से इंद्रगोप या (कार्नेलियन) लाए गए थे। कुल मिला कर अठ्ठाइस प्रकार के बहुमूल्य पत्थर एवं रत्न श्वेत संगमर्मर में जडे. गए थे।
उत्तरी भारत से लगभग बीस हजा़र मज़दूरों की सेना अन्वरत कार्यरत थी। बुखारा से शिल्पकार, सीरिया एवं ईरान से सुलेखन कर्ता, दक्षिण भारत से पच्चीकारी के कारीगर, बलूचिस्तान से पत्थर तराशने एवं काटने वाले कारीगर इनमें शामिल थे। कंगूरे, बुर्जी एवं कलश आदि बनाने वाले, दूसरा जो केवल संगमर्मर पर पुष्प तराश्ता था, इत्यादि सत्ताईस कारीगरों में से कुछ थे, जिन्होंने सृजन इकाई गठित की थी। कुछ खास कारीगर, जो कि ताजमहल के निर्माण में अपना स्थान रखते हैं, वे हैं:-
– मुख्य गुम्बद का अभिकल्पक इस्माइल (ए.का.इस्माइल खाँ),, जो कि ऑट्टोमन साम्राज्य का प्रमुख गोलार्ध एवं गुम्बद अभिकल्पक थे।
– फारस के उस्ताद ईसा एवं ईसा मुहम्मद एफेंदी (दोनों ईरान से), जो कि ऑट्टोमन साम्राज्य के कोचा मिमार सिनान आगा द्वारा प्रशिक्षित किये गये थे, इनका बार बार यहाँ के मूर अभिकल्पना में उल्लेख आता है। परंतु इस दावे के पीछे बहुत कम साक्ष्य हैं।
– बेनारुस, फारस (ईरान) से 'पुरु' को पर्यवेक्षण वास्तुकार नियुक्त किया गया
– का़जि़म खान, लाहौर का निवासी, ने ठोस सुवर्ण कलश निर्मित किया।
– चिरंजी लाल, दिल्ली का एक लैपिडरी, प्रधान शिलपी, एवं पच्चीकारक घोषित किया गया था।
– मुहम्मद हनीफ, राज मिस्त्रियों का पर्यवेक्षक था, साथ ही मीर अब्दुल करीम एवं मुकर्‍इमत खां, शिराज़, ईरान से; इनके हाथिओं में प्रतिदिन का वित्त एवं प्रबंधन था।
इतिहास
ताजमहल के पूरा होने के तुरंत बाद ही, शाहजहाँ को अपने पुत्र औरंगजे़ब द्वारा अपदस्थ कर, आगरा के किले में नज़रबन्द कर दिया गया था। शाहजहाँ की मृत्यु के बाद, उन्हें उनकी पत्नी के बराबर में दफना दिया गया था। अंतिम 19वीं सदी होते होते ताजमहल की हालत काफी जीर्ण-शीर्ण हो चली थी। 1857 के भारतीय स्वतंत्रता संग्राम के दौरान, ताजमहल को ब्रिटिश सैनिकों एवं सरकारी अधिकारियों द्वारा काफी विरुपण सहना पडा़ था। इन्होंने बहुमूल्य पत्थर एवं रत्न, तथा लैपिज़ लजू़ली को खोद कर दीवारों से निकाल लिया था। 19वीं सदी के अंत में ब्रिटिश वाइसरॉय जॉर्ज नैथैनियल कर्ज़न ने एक वृहत प्रत्यावर्तन परियोजना आरंभ की। यह 1908 में पूर्ण हुई। उसने आंतरिक कक्ष में एक बडा़ दीपक या चिराग स्थापित किया, जो काहिरा में स्थित एक मस्जिद जैसा ही है। इसी समय यहाँ के बागों को ब्रिटिश शैली में बदला गया था। वही आज दर्शित हैं। सन् 1942 में, सरकार ने मकबरे के इर्द्-गिर्द, एक मचान सहित पैड़ बल्ली का सुरक्षा कवच तैयार कराया था। यह जर्मन एवं बाद में जापानी हवाई हमले से सुरक्षा प्रदान कर पाए। 1965 एवं 1971 के भारत पाकिस्तान युद्ध के समय भी यही किया गया था, जिससे कि वायु बमवर्षकों को भ्रमित किया जा सके। इसके वर्तमान खतरे वातावरण के प्रदूषण से हैं, जो कि यमुना नदी के तट पर है, एवं अम्ल-वर्षा से, जो कि मथुरा तेल शोधक कारखाने से निकले धुंए के कारण है। इसका सर्वोच्च न्यायालय के निदेशानुसार भी कडा़ विरोध हुआ था। 1983 में ताजमहल को युनेस्को विश्व धरोहर स्थल घोषित किया गया।
पर्यटन
ताजमहल प्रत्येक वर्ष 20 से 40 लाख दर्शकों को आकर्षित करता है, जिसमें से 200,000 से अधिक विदेशी होते हैं। अधिकतर पर्यटक यहाँ अक्टूबर, नवंबर एवं फरवरी के महीनों में आते हैं। इस स्मारक के आसपास प्रदूषण फैलाते वाहन प्रतिबन्धित हैं। पर्यटक पार्किंग से या तो पैदल जा सकते हैं, या विद्युत चालित बस सेवा द्वारा भी जा सकते हैं। खवासपुरास को पुनर्स्थापित कर नवीन पर्यटक सूचना केन्द्र की तरह प्रयोग किया जाएगा। ताज महल के दक्षिण में स्थित एक छोटी बस्ती को ताजगंज कहते हैं। पहले इसे मुमताजगंज भी कहा जाता थ॥ यह पहले कारवां सराय एवं दैनिक आवश्यकताओं हेतु बसाया गया था। प्रशंसित पर्यटन स्थलों की सूची में ताजमहल सदा ही सर्वोच्च स्थान लेता रहा है। यह सात आश्चर्यों की सूची में भी आता रहा है। अब यह आधुनिक विश्व के सात आश्चर्यों में प्रथम स्थान पाया है। यह स्थान विश्वव्यापी मतदान से हुआ था जहाँ इसे दस करोड़ मत मिले थे।
सुरक्षा कारणों से केवल पाँच वस्तुएं – पारदर्शी बोतलों में पानी, छोटे वीडियो कैमरा, स्थिर कैमरा, मोबाइल फोन एवं छोटे महिला बटुए – ताजमहल में ले जाने की अनुमति है।
प्रचलित कथाएँ
इस इमारत का निर्माण सदा से प्रशंसा एवं विस्मय का विषय रहा है। इसने धर्म, संस्कृति एवं भूगोल की सीमाओं को पारकर के लोगों के दिलों से वैयक्तिक एवं भावनात्मक प्रतिक्रिया कराई है, जो कि अनेक विद्याभिमानियों द्वारा किए गए मूल्यांकनों से ज्ञात होता है। यहाँ कुछ ताजमहल से जुडी़ प्रचलित कथाएं दी गईं हैं:-
– एक पुरानी कथा के अनुसार, शाहजहाँ की इच्छा थी कि यमुना के उस पार भी एक ठीक ऐसा ही, किंतु काला ताजमहल निर्माण हो जिसमें उनकी कब्र बने। यह अनुमान जीन बैप्टिस्ट टैवर्नियर, प्रथम यूरोपियन ताजमहल पर्यटक, जिसने आगरा 1665 में घूमा था, के कथनानुसार है। उसमें बताया है, कि शाहजहाँ को अपदस्थ कर दिया गया था, इससे पहले कि वह काला ताजमहल बनवा पाए। काले पडे़ संगमर्मर की शिलाओं से, जो कि यमुना के उस पार, माहताब बाग में हैं; इस तथ्य को बल मिलता है। परंतु, 1990 के दशक में की गईं खुदाई से पता चला, कि यह श्वेत संगमर्मर ही थे, जो कि काले पड़ गए थे। काले मकबरे के बारे में एक अधिक विश्वसनीय कथा 2006 में पुरातत्ववेत्ताओं द्वारा बताई गई, जिन्होंने माहताब बाग में केन्द्रीय सरोवर की पुनर्स्थापना की थी। श्वेत मकबरे की गहरी छाया को स्पष्ट देखा जा सकता था उस सरोवर में। इससे संतुलन या सममिति बनाए रखने का एवं सरोवर की स्थिति ऐसे निर्धारण करने का, कि जिससे प्रतिबिम्ब ठीक उसमें प्रतीत हो; शाहजहाँ का जुनून स्पष्ट दिखाई पड़ता था।
– ऐसा भी कहा जाता है, कि शाहजहाँ ने उन कारीगरों के अंगच्छेदन आदि करा दिये थे, या मरवा दिया था, जिन्होंने ताजमहल का निर्माण कराया था। परंतु इसके पूर्ण साक्ष्य उपलब्ध नहीं हैं। कुछ लोगों का कहना है, कि ताजमहल के निर्माण से जुडे़ लोगों से यह करारनामा लिखवा लिया गया था, कि वे ऐसे रूप का कोई भी दूसरी इमारत नहीं बनाएंगे। ऐसे ही दावे कई प्रसिद्ध इमारतों के बारे में भी किए जाते रहे हैं। हालांकि यह केवल अफवाहें हैं, क्युकि तत्कालीन किसी भी महत्वपूर्ण काव्य इत्यादियों में इसका उल्लेख़ नहीं मिलता हैंi
प्रतिकृतियाँ
चीन के शेनज़ेन शहर के पश्चिमी भाग में स्थित विंडो ऑफ़ द वर्ल्ड थीम पार्क में ताजमहल की प्रतिकृति बनी है। इसके अलावा ताजमहल से प्रेरित होकर बनी विश्व की अन्य इमारतों में ताजमहल बांग्लादेश, औरंगाबाद, महाराष्ट्र में बीबी का मकबरा, अटलांटिक सिटी, न्यू जर्सी स्थित ट्रम्प ताजमहल और मिल्वाउकी, विस्कज़िन स्थित ट्रिपोली श्राइन टेम्पल हैं। वैसे ब्रिटिश कालीन भारत में ही अंग्रेज़ों ने तत्कालीन राजधानी कलकत्ता में इंग्लैण्ड की तत्कालीन महारानी विक्टोरिया के सम्मान में विक्टोरिया मेमोरियल स्मारक भी बनाया था, जो ताजमहल से काफ़ी हद तक प्रेरित है, किन्तु गोथिक स्थापत्यकला में ढला है।
बाहरी कड़ियाँ
27.175°N, 78.04222°W
राजबाड़ा
राजबाड़ा इन्दौर का सुप्रसिद्ध बाजार है। यह इन्दौर का प्राच्हीन महल है।
तोन्दो राज्य
तोन्दो राज्य (अंग्रेज़ी: Kingdom of Tondo, तगालोग: Kaharian ng Tondo) फ़िलिपीन्ज़ के लूज़ोन द्वीप के मनिला खाड़ी क्षेत्र में स्थित एक मण्डल शैली का राज्य था। सन् 1175–1571 काल में अस्तित्व में रहा यह राज्य भारतीय संकृति से गहरी-तरह प्रभावित था। इसकी जड़ें इसकी स्थापना से पहले जाती हैं और इस जगह बस्ती के उपस्थित होने का उल्लेख सन् 900 ईसवी काल की लगूना ताम्रपत्र अभिलेख में मिलता है। सन् 1500 में पड़ोस के ब्रुनेई साम्राज्य ने इसपर आक्रमण करा और पास में नदी के पार एक बस्ती स्थापित करी।
सोकार्पेट
सोकार्पेट उत्तरी चेन्नई का एक क्षेत्र है।
दादू
सिन्ध, पाकिस्तान का एक नगर। दादू शहर का नाम सन्त दादूदयाल के नाम पर पड़ा हैं।
डोकरी
सिन्ध, पाकिस्तान का एक नगर।
पचारिया
पचारिया में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
घौसपुर
सिन्ध, पाकिस्तान, का एक नगर।
भारत कोकिंग कोल लिमिटेड
भारत कोकिंग कोल लिमिटेड (BCCL) कोल इण्डिया लिमिटेड की सहायक इकाई है। इसका मुख्यालय धनबाद में है। इसकी स्थापना कोकिंग कोल की खानों (जिनकी संख्या २१४ है) को चलाने के लिए की गई थी। ये खानें मुख्यतः रानीगंज और झरिया कोयलाक्षेत्रों में स्थित हैं। भारत सरकार ने 16 अक्टूबर 1971 को इन खानों का राष्ट्रीयकरण कर दिया था।
सरबाड़ा गाँव, खिज़िरसराय (गया)
सरबाड़ा खिज़िरसराय, गया, बिहार स्थित एक गाँव है।
मापन उपकरण
विशिष्ट उपकरणों के लिये 'मापक उपकरणों की सूची' देखें।
भौतिक विज्ञानों, इंजीनियरी, नियंत्रण, स्वचालन (आटोमेशन) तथा गुणवत्ता सुनिश्चित करने आदि के लिये उपयुक्त भौतिक राशियों के मापन की आवश्यकता होती है जो मापन उपकरणों के द्वारा किया जाता है। बिना मापन उपकरणों के आधुनिक सभ्यता का अस्तित्व ही नहीं होता। दूसरे शब्दों में मापन एवं मापन उपकरण, विज्ञान एवं प्रौद्योगिकी के मूल हैं।
लीला
भारतीय धर्म-दर्शन की स्थापना है कि परब्रह्म अपने परिकरों के साथ नित्य लीला में संलग्न रहते हैं। जीवों का उद्धार करने के सदुद्देश्य से, अवतरित हो भगवान अपनी पार्थिव लीला से विश्वोपयोगी ऐश्वर्यगुणों को प्रस्तुत करते हैं। राम और कृष्ण के अनन्य उपासकों ने अपने आराध्य को परब्रह्म या उसका अवतार मानकर उनकी समस्त क्रिया-क्रीड़ाओं का मुक्त कंठ से गान किया है।
राम भक्ति साहित्य में परमेश्वर राम की लीलाओं के तीन प्रकार बताए गए हैं - (1) नित्य, (2) अवतरित (3) अनुकरणात्मक।
वैष्णव भक्तों के अनुसार परब्रह्म साकेत धाम में नित्य क्रीड़ा में संलग्न है। यह लीला चिरंतन, शाश्वत और अविराम परमानंददायिनी है। इस अवतरित लीला की अति पावन भूमि अयोध्या है : साकेत की नित्य लीला अंतरंग है, अयोध्या की अवतरित बहिरंग। लीला का मूलोद्देश्य मायाबद्ध जीवों को अंतरंग में प्रवेश करा उपास्यानंद में तल्लीन कराता है। रसिक आचार्यों के मतानुसार नित्य लीला ही निर्गुण लीला है, अप्रकट लीला है। और अवतरित लीला सगुण और प्रकट लीला है। वय: दृष्टि से राम की संपूर्ण लीलाओं का बाल्यावस्था, विवाह, वन, रण, राज्याभिषेक संबंधी लीलाओं का समूह कहा जाता है। स्थान की दृष्टि से थल लीला और जल लीला तत्वानुसार तात्विकी और अतात्विकी दो भेद हैं।
लीलानायक राम परब्रह्म के साकार रूप है, परंतु एकपत्नीव्रत न रह कर दक्षिण नायक बन जाते हैं। नायिका सीता आह्लादिनी शक्ति है जो इच्छा, ज्ञान, क्रिया इन तीनो शक्तियों का समन्वय है। राम और सीता का संबंध भक्तों के अनुसार पुरुष और प्रकृति का, परब्रह्म और आह्लादिनी शक्ति का है। परिकर जीवात्मा के रूप में स्वीकृत है। राम द्वारा किए गए सारे क्रियाव्यापारों का उनके भक्त जन अनुकरण करते हैं। यह अनुकरणात्मक लीला ही इन दिनों चलित रामलीला है।
बडेत, नैनीताल तहसील
बडेत, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
सुशील कालरा
सुशील कालरा जन्म 13 जून 1940 में गुजरांवाला (अब पाकिस्तान में) हुआ था। बहुत भटकाव के बाद उन्होंने अपनी अभिरुचि को समझते हुए नयी दिल्ली में कॉलेज ऑफ़ आर्ट्स में प्रवेश ले लिया। एक एड-मेन के रूप में उत्पादों के विज्ञापन अभियानों ने उन्हें लोकप्रिय बनाया। उन्होंने व्यंग्यचित्र बनाने की शुरूआत की। बाद में वे पूरी तरह से १९६८ में व्यंग्यचित्रण के क्षेत्र में उतर गये। हिंदुस्तान टाइम्स प्रकाशन के दैनिक हिन्दुस्तान, ईवनिंग न्यूज़, साप्ताहिक हिन्दुस्तान, नन्दन, कादम्बिनी आदि के लिए सुशील कालरा ने कार्टून और रेखांकन बनाए। उन्होंने व्यापक रूप से विदेश की यात्राएं की, यहां तक कि उत्तरी ध्रुव की भी। उनके किया काम कई पश्चिमी और यूरोपीय देशों में प्रदर्शित और प्रकाशित हुआ। उन्होंने राजनीतिक कॉलम भी लिखे। बच्चों की पत्रिका नन्दन में नियमित छप्ने वाली उनकी बनायी चित्रकथा चीटू-नीटू काफ़ी लोकप्रिय थी। उन्होंने यह कार्टून स्ट्रिप 44 साल बनायी। उन्होंने एक उपन्यास लिखा था निक्का निमना, जिसका बाद में पंजाबी और अंग्रेजी में अनुवाद भी हुआ। वे छोटे पर्दे के एक जानेमाने व्यक्तित्व थे। उनका साक्षात्कार बीबीसी पर प्रसारित हुआ था और भारत के जानेमाने १० कार्टूनिस्टों की एक टीवी श्रंखला में भी उन्हें शामिल किया गया था। उन्होंने ३८ श्रंखलाओं में प्रसारित हुई रविवारीय क्विज़ को प्रस्तुत किया। हिन्दुस्तान टाइम्स से रिटायर होने पर उन्होंने अपने बेटों के साथ काफी समय अमेरिका में बिताया। वहां वे इच्छुक कलाकारों की मदद के लिए अंतर्राष्ट्रीय कलाकार समर्थक समूह (IASG), एक (आइएमजी) वॉशिंगटन डीसी, संगठन में शामिल हो गये। उन्होंने अकेले दम पर ललित कला अकादमी नयी दिल्ली में इस समूह के लिए ६ अंतरराष्ट्रीय प्रदर्शनियों का भी आयोजन किया। सन् २०११ में स्वास्थ्य जांच में उन्हें चौथे चरण का कैन्सर बताया गया। जब उनकी कैंसर चिकित्सक पुत्रवधु ने यह समाचार दिया तो उन्होंने अपने परिजनों से इस बात का खुलासा किसी से न करने को कहा। केमोथेरेपी इलाज के द्दौरान उनकी स्थिते में काफ़ी तेजी से सुधार आया। इसी बीच उन्होंने निक्का-निमना के अनुवाद कार्य की गति तेज कर दी। वे वहां से भी नियमित रूप से हर महीने नन्दन के लिए चीटू-नीटू बनाकर भारत भेजते रहे। निका-निमना का अनुवाद खत्म करने पर उन्होंने अपने जीवन के एक महत्वपूर्ण भाग यानी भारत-पाक बंटवारे के दौर, जब वे मात्र ७ साल के बालक थे, के तमाम अनुभवों को लिखने का निर्णय लिया। ये पुस्तकें एक मत, कयामत अब प्रकाशनाधीन हैं।
गुजांवाला उनके मन-मस्तिष्क में बसा हुआ था। वे प्राय: विभाजन के काल को याद कर काफ़ी भावुक हो जाते थे। वे चाहते थे राष्ट्रीय स्तर पर कार्टूनिस्टों की कोई अच्छी संस्था हो। सुशील कालरा का देश से दूर मैरीलेण्ड, अमरीका में ८ सितम्बर २०१३ को निधन हो गया।
पैंगोलिन
वज्रशल्क या पंगोलीन (pangolin) फोलिडोटा गण का एक स्तनधारी प्राणी है। इसके शरीर पर केराटिन के बने शल्क (स्केल) नुमा संरचना होती है जिससे यह अन्य प्राणियों से अपनी रक्षा करता है। पैंगोलिन ऐसे शल्कों वाला अकेला ज्ञात स्तनधारी है। यह अफ़्रीका और एशिया में प्राकृतिक रूप से पाया जाता है। इसे भारत में सल्लू साँप भी कहते हैं। इनके निवास वाले वन शीघ्रता से काटे जा रहे हैं और अंधविश्वासी प्रथाओं के कारण इनका अक्सर शिकार भी करा जाता है, जिसकी वजह से पैंगोलिन की सभी जातिया अब संकटग्रस्त मानी जाती हैं और उन सब पर विलुप्ति का ख़तरा मंडरा रहा है।
नामोत्पत्ति
पैंगोलिन नाम मलय शब्द पेंगुलिंग से आया है, जिसका अर्थ है "जो रोल करता है"। हालांकि, स्टैंडर्ड मलय में आधुनिक नाम टेंगगिलिंग है, जबकि इंडोनेशियाई में यह ट्रेंगगिलिंग है। मनीस (लिनिअस, 1758), फेटागिनस (रफिनेस, 1821), और स्मट्सिया (ग्रे, 1865) तीन सामान्य नामों की व्युत्पत्ति कभी-कभी गलत समझी जाती है। कार्ल लिनिअस (1758) ने नव-लैटिन जेनेरिक नाम मनीस को स्पष्ट रूप से लैटिन मर्दाना बहुवचन मानेस के एक स्त्रैण विलक्षण रूप के रूप में आविष्कार किया, जो कि एक प्रकार की आत्मा के लिए प्राचीन रोमन नाम है, पशु के अजीब रूप के बाद। कॉन्स्टेंटाइन रफिंस्के (1821) ने फ्रांसीसी शब्द फातिगिन से नियो-लैटिन जेनेरिक नाम फाटागिनस का गठन किया, जिसे गणना बफॉन (1763) द्वारा अपनाया गया था, जो कि ईस्ट इंडीज में उपयोग किए गए स्थानीय नाम फातागिन या फाटजेन के नाम से जाना जाता है। ब्रिटिश प्रकृतिवादी जॉन एडवर्ड ग्रे ने स्मट्सिया को दक्षिण अफ्रीकी प्रकृतिवादी जोहान्स स्मट्स (1808-1869) के लिए नामित किया, [8] [9] 1832 में स्तनधारियों पर एक ग्रंथ लिखने के लिए पहला दक्षिण अफ्रीकी (जिसमें उन्होंने प्रजाति मैनिस temminckii का वर्णन किया है)।
आहार
पैंगोलिन की जिह्वा चींटीख़ोरों की तरह होती है और इस से वह चींटी व दीमक खाने में सक्षम होता है, और यही उसका मुख्य आहार है। इसलिए पैंगोलिन को कभी-कभी शल्कदार चींटीख़ोर (scaly anteater) भी कहा जाता है।
वसन
वसन का हिंदी अर्थ वस्त्र; कपड़ा होता है।
पचोखर
पचोखर में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
अंकुरार्बुद विषाणु
अंकुरार्बुद विषाणु (papillomavirus या Papillomaviridae) नॉन-इन्वेलप्ड डीएनए विषाणुओं (non-enveloped DNA viruses) का एक प्राचीन वर्गिकीय कुल (taxonomic family) है। अंकुरार्बुद विषाणुओं की कई सौ प्रजातियों की पहचान की जा चुकी है। पाया गया है कि ये विषाणु सभी स्तनधारियों को संक्रमित करते हैं। इसके अलावा ये अन्य कशेरुक प्राणियों, जैसे पक्षियों, सर्पों, कछुओं, और मछलियों को भी प्रभावित करते हैं।
ऊना विधानसभा निर्वाचन क्षेत्र, हिमाचल प्रदेश
ऊना विधानसभा निर्वाचन क्षेत्र हिमाचल प्रदेश विधानसभा के 68 निर्वाचन क्षेत्रों में से एक है। उना जिले में स्थित यह निर्वाचन क्षेत्र अनारक्षित है। 2012 में इस क्षेत्र में कुल 72,021 मतदाता थे।
गोबिंदगढ़ किला
गोबिंदगढ़ किला एक ऐतिहासिक सैन्य किला हैं भारतीय राज्य पंजाब के अमृतसर शहर के बीच में स्थित है। इस किले का निर्माण इस्वी सन १७०० की सदी अथवा इअससे भी पूर्व हुआ था।
किले की दावेदारी
महाराजा रणजीत सिंह के आठवे पीढ़ी के वंशज ने गोबिंदगढ़ किले पर अपना दावा पेश कर दिया है, इसके अलावा उन्होंने सरकार से से मांग की है। इसके अलावा ब्रिटेन से सिख साम्राज्य के अंतिम महाराजा महाराजा दलीप सिंह के अवशेष वापस लाने और सिख रिवाज़ के अनुसार यहां दाह संस्कार करने के लिए बोला हैं। जसविंदर सिंह जो महाराजा रणजीत सिंह के सबसे छोटे बेटे और उनकी दूसरी पत्नी राज कौर से जन्मे रतन सिंह के सातवीं पीढ़ी के वंशज हैं वे अन्य वंशजो हरविंदर सिंह, तेजिंदर सिंह और सुरजीत सिंह के साथ मुख्य सचिव, सांस्कृतिक मामले, पुरातत्व और संग्रहालय विभाग से चंडीगढ़ में मिले एवं इस किले में अपनी दावेदारी ठोकी। उन्होंने दावा किया कि महाराजा रणजीत सिंह की अवधि के दौरान बननाए गए इस किले के कानूनी वारिसों हैं। उन्होंने कहा कि वे लोगों ने सभी सरकारी दस्तवेज़ भी सरकार के सामने प्रस्तुत किये हैं जिनमे उनके नाम के बारे में वर्णन हैं। दस्तावेजों में सजरे नस्बे, कुर्सी नामा (जो साबित करता है कि रतन सिंह महाराजा रणजीत सिंह की दूसरी पत्नी से पैदा हुए थे) महाराजा रणजीत सिंह और उनके बेटे रतन सिंह के चित्र शामिल हैं। उन्होंने दावा किया कि वे भी थे बाजार गडवेइं एवं कटरा दल सिंह के मालिक हैं जो स्वर्ण मंदिर के मुख्य प्रवेश द्वार के सामने स्थित हैं। जसविंदर सिंह, जो शिरोमणि गुरुद्वारा प्रबंधक कमेटी के साथ काम करते हैं उन्होंने कहा की 'मेरी राज्य सरकार से यही दरख्वास्त हैं उन परिवारों को जिन्होंने ऐतिहासिक भूमिकाओं के माध्यम से महाराजा रणजीत सिंह के शासन को समृद्ध बनाने में पूरा समर्थन दिया था बदले में उनकी सेवाओं और बलिदान की सराहना की जाने की आवश्यकता है इसके लिए पर्याप्त उपाय किये जाने चाहिए "। उन्होंने कहा वास्तविक वारिस निर्धारित करने के लिए कहा की इतिहासकारों की एक उच्च स्तरीय समिति गठित करने की आवश्यकता हैं जो उन परिवारों को पहचान कर उन्हें मान्यता दिला सके। उन्होंने कहा कि परिवार का मानना ​​है कि महाराजा दलीप सिंह की अवशेष को यहाँ लाया जाए एवं सिख अनुष्ठान के रूप में अंतिम संस्कार किया जाए।
इतिहास
आरम्भ में 1760 एवं 1770 के दशक में यह "गुजर सिंह किले" के रूप में जाना जाता था, जब यहाँ भंगी मिसल के शासकों का शासन था।
यह मिट्टी से बना हुआ हैं और 1805 में नाम इसका नाम बदला गया जब महाराजा रणजीत सिंह ने पाँच बड़ी तोपों के साथ के साथ कब्जा कर लिया जिसमे ज़मज़मा भी था जिसे भंगियन दी तोप के नाम से जाना जाता था और बाद में किम गन के रूप में जाना जाने लगा। महाराजा रणजीत सिंह ने इस किले को और मजबूत किया और सिखों के दसवें गुरु गुरु गोबिंद सिंह के नाम पर इस किले का नाम "गोबिंद गढ़" रखा।
सरदार शमीर सिंह किले के पहले गवर्नर थे। उनके उत्तराधिकारी फकीर अजीजुद्दीन थे जिनके मार्गदर्शन में इस किले का उनयन किया गया था। रणजीत सिंह के शासन के बाद, किले का नियंत्रण ब्रिटिश साम्राज्य के पास आ गया जिसने यहाँ आपराधिक जांच विभाग कार्यालय स्थापित किया। भारत की स्वतंत्रता के बाद भारतीय सेना के किले में एक आधार की स्थापना की।
पापोवावाइरस
पापोवावाइरस एक विषाणु है।
तपन कुमार गोगोई
तपन कुमार गोगोई असम से संसद के निर्वाचित सदस्य हैं।
सिंधु
एक भारतीय नाम।
इस्लामकोट
सिन्ध, पाकिस्तान का एक नगर।
मछीनाखोली, पिथौरागढ (सदर) तहसील
मछीनाखोली, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
माइसेटोजोआ
कवकजीव या माइसेटोज़ोआ (Mycetozoa) अत्यंत सूक्ष्म एककोशीय जंतुओं का वर्ग है जो प्रोटोज़ोआ (Protozoa) समुदाय के अंतर्गत आता है। साधारणतया कवकजीव स्थलीय होता है और इस प्रकार वह अन्य प्रोटोज़ोआ से भिन्न होता है। प्रोटोज़ोआ समुदाय के अधिकांश जीवों की भाँति न तो पूर्ण जलीय होता है और न पूर्ण परजीवी ही, किंतु स्वभावत: यह अर्धवायवीय जीवन व्यतीत करता है और सड़े-गले जीवपदार्थों पर ही निर्भर रहता है। बीजाणुधानी (स्पोरैंजिया, Sporangia) तथा बीजाणु (स्पोर, spore) की रचना की दृष्टि से यह कुछ परोपजीवी पौधों (कवकों, फ़ंजाइ, Fungii) से मिलता जुलता है। यही कारण है कि वनस्पतिविज्ञानवेत्ता जब मिक्सोमाइसिटिज़ (Myxomyvcetes) अथवा श्लेष्म कवक (स्लाइम फ़ंजाइ, Slime fungi) का वर्णन करते हैं तो इसे भी उसी अध्याय में सम्मिलित कर लेते हैं। किंतु जंतु-विज्ञान-वेत्ता इसकी अमीबा सदृश आकृति, कशाभों (फ़्लैजेला, flagella) की रचना, स्वचालन की शक्ति एवं ठोस पदार्थो के भोजन के कारण इसकी गिनती जंतुओं की श्रेणी में करते हैं और इसे प्रोटोज़ोआ के एक वर्ग राइज़ोपोडा (rhizopoda) के अंतर्गत रखते हैं, किंतु राइज़ोपोडा के जनन के विचिन्न ढंग के कारण इसे उसके अंतर्गत रखना ठीक नहीं प्रतीत होता।
किसी नगर के निवासियों की उन्नति तथा स्वास्थ्य इस बात पर निर्भर है कि उनका मलमूत्रादि शीघ्र नष्ट कर दिया जाए, अन्यथा रोग फैलने लगते हैं। मलमूत्रादि नष्ट करने में कवकजीव, बैक्टीरिया और कवक सहायता करते हैं। कभी-कभी कवक वर्ग के सदस्य अनुशासनभंग भी कर देते हैं और वनस्पतियों पर उसी प्रकार परजीवी बन जाते हैं जैसे, मानव शरीर में मलेरिया ज्वर के कीटाणु। इस प्रकार पोषक (होस्ट ण्दृद्मद्य) का सामान्य जीवन अव्यवस्थित हो जाता है और उसमें रोग उत्पन्न हो जाता है। पातगोभी का प्रसिद्ध रोग गदामूल (क्लब रूट, club root) प्लाज्म़ोडिओफ़ोरा ब्रासिकी (plasmodiophora brassicae) नामक कवकजीव द्वारा फैलता है जो पातगोभी की जड़ में होता है।
वर्गीकरण
यह वर्ग तीन उपवर्गो में विभाजित है :
(क) ऐक्रेसीना (Acrasina) इसमें एकक एकककोशिकीय होते हैं किंतु वे प्लाज्म़ोडियम का निर्माण कर सकते हैं, यद्यपि कोशिकाओं का कोशिकाद्रव्य (साइटोप्लाज्म़ cytoplasm) मिलकर एकरूप नहीं बनता। उदाहरण डिक्टियोस्टेलियम (Dictyostelium)।
(ख) प्लाज्म़ोडियोफ़ोरिना (Plasmodiophorina)–इसके अंतर्गत आनेवाले कवकजीव परजीवी होते हैं और वयस्क अवस्था में प्लाज्म़ोडिया होते हैं। ये बीजाणु नहीं बनाते। इसका उदाहरण प्लाज्म़ोडियोफ़ोरा है।
(ग) यूमाइसेटोज़ोइना (Eumycetozoina)–इसके अंतर्गत स्वतंत्र जीवन व्यतीत करनेवाले कवकजीव आते हैं। इसके प्लाज्म़ोडियम गमनशील होते हैं और बीजाणुओं की उत्पत्ति करते हैं। उदाहरण, बाधामिया (Badhamia)।
हैदराबाद (पाकिस्तान)
हैदराबाद पाकिस्तान के सिन्ध प्रान्त का एक प्रमुख नगर है। यह सिन्ध प्रान्त की राजधानी हुआ करता था और इत्र का शहर और हिन्दुस्तान का पैरिस के नामों से जाना जाता था।
कासिम नासोरो
कासिम नासोरो (जन्म 13 मई 1988) तंजानिया के एक क्रिकेटर हैं। वह 2014 आईसीसी विश्व क्रिकेट लीग डिवीजन फाइव टूर्नामेंट में खेले। अक्टूबर 2021 में, उन्हें रवांडा में 2021 आईसीसी पुरुष टी20 विश्व कप अफ्रीका क्वालीफायर टूर्नामेंट के ग्रुप B में उनके मैचों के लिए तंजानिया के ट्वेंटी 20 अंतर्राष्ट्रीय (टी20आई) टीम में नामित किया गया था। उन्होंने 2 नवंबर 2021 को तंजानिया के लिए मोजाम्बिक के खिलाफ अपना टी20आई डेब्यू किया। उसी महीने बाद में, उन्हें रवांडा में भी 2021 आईसीसी पुरुष टी20 विश्व कप अफ्रीका क्वालीफायर टूर्नामेंट के क्षेत्रीय फाइनल के लिए तंजानिया के दस्ते में नामित किया गया था।
मधुबाला - एक इश्क एक जूनून
मधुबाला - एक इश्क़ एक जूनून एक भारतीय टेलीविजन श्रृंखला है जिसका प्रीमियर 28 मई 2012  को हुआ और 9 अगस्त 2014 तक चला, भारतीय सिनेमा के 100 साल पूरे होने का जश्न मनाने के लिए निर्मित, यह कलर्स टीवी पर सोमवार से शुक्रवार तक प्रसारित हुआ (बाद में शनिवार) शाम।
कथानक
मधुबाला "मधु" चौधरी का जन्म एक फिल्म के सेट पर हुआ था और वह एक पार्लर में काम करती हैं; उनके परिवार के सदस्य मुंबई फिल्म उद्योग में जूनियर कलाकार हैं। वह बॉलीवुड सुपरस्टार ऋषभ कुंद्रा "आरके" के खिलाफ मुकुंद की ओर से हिट एंड रन का केस लड़ती है, जिसे जेल हो जाती है। मुकुंद ने मधु को प्रपोज किया और उनकी सगाई हो गई। आरके जोर देकर कहता है कि मधु उसकी प्रेमिका है और पद्मिनी और शमशेर के रिश्ते को अपमानित करते हुए कहता है कि उनका पिछले 20 सालों से एक गुप्त संबंध है।
स्केरी स्क्विरेल (टीवी सीरीज)
स्केरी स्क्विरेल एक कनाडाई एनिमेटेड टेलीविज़न सीरीज़ है, जो मेलेनी वॉट की स्कैरी गिलहरी पुस्तक श्रृंखला पर बहुत ही कम आधारित है। इस श्रृंखला का प्रीमियर 1 अप्रैल, 2011 को कनाडा में वाईटीवी और 9 अगस्त, 2011 को संयुक्त राज्य अमेरिका में कार्टून नेटवर्क पर हुआ।
सागुनभाड़ी
सागुनभाड़ी (Sagunbhadi) भारत के ओड़िशा राज्य के नुआपड़ा ज़िले में स्थित एक गाँव है।
दुर्ग
दुर्ग (Durg) भारत के छत्तीसगढ़ राज्य के दुर्ग ज़िले में स्थित एक नगर है। यह ज़िले का मुख्यालय भी है। दुर्ग शहर शिवनाथ नदी के पूर्वी तट पर बसा हुआ है। यह भिलाई से सटा हुआ है, जिस से दुर्ग-भिलाई वास्तव में इन जुड़वा शहरों का एक ही संयुक्त्त नगरीय क्षेत्र है। राष्ट्रीय राजमार्ग ५३ दुर्ग को कई अन्य प्रमुख शहरों से जोड़ता है।
विवरण
टि्वनसिटी के तौर पर, दुर्ग-भिलाई शैक्षणिक और खेल केंद्र के रूप में न केवल प्रदेश में बल्कि देश में अपना स्थान रखता है। 2001 की जनगणना के अनुसार दुर्ग की जनसंख्या 435638 थी। यह राज्य दूसरा बड़ा शहर हैं। भिलाई के विकास और बसाहट के पीछे दुर्ग का बड़ा हाथ हैं। यहाँ से राजकीय राजमार्ग 7 भी गुजरता हैं जो इसे बेमेतरा और मुंगेली से जोड़ता हैं। दुर्ग-बालोद मार्ग को हाल ही में राष्ट्रीय राजमार्ग घोषित किया गया हैं।यहाँ का रविशंकर स्टेडियम छत्तीसगढ़ का सबसे बड़ा ग्राउंड हैं। यहाँ लवर जोन के रूप में। दादा-दादी नाना-नानी पार्क का निर्माण किया गया हैं। शिवनाथ नदी के तट पर नौकाविहार शुरू किया गया हैं।दुर्ग अपनी बेहतर ट्रैफिक सुविधाओं के लिए छत्तीसगढ़ में प्रसिद्ध हैं। दुर्ग जंक्शन एक बहुत बड़ा रेलवे जंक्शन हैं जो भारत के सभी बड़े शहरों से सीधे जुड़ा हुआ हैं।
शैक्षिक संस्थान
इसके अलावा दुर्ग शहर में कई निजी शैक्षणिक संस्थान हैं, जो प्रदेश में अद्रितीय हैं। यहां बहुत सारे Coaching संस्थान हैं, जहां अन्य जिलो एवम् शहरों से बच्चे पड़ने आते हैं।
सागरपुर गाँव, खिज़िरसराय (गया)
सागरपुर खिज़िरसराय, गया, बिहार स्थित एक गाँव है।
वीर्य स्खलन नलिका
स्खलन नलिकाएं(डक्टस स्खलनकर्ता  पुरुष शरीर रचना में युग्मित संरचनाएँ हैं। प्रत्येक स्खलन वाहिनी वास डेफरेंस के संघात से निर्मित होती है, वीर्य ग्रंथि का मलमूत्र वाहिनी, अर्धवृत्ताकार वाहिनी का वाहिनी. वे प्रोस्टेट से गुजरते हैं, और मूत्रमार्ग मूत्रमार्ग में खुलते हैं। स्खलन के दौरान, वीर्य प्रोस्टेट ग्रंथि से गुजरता है, मूत्रमार्ग में प्रवेश करता है और मूत्रनली के माध्यम से शरीर से बाहर निकलता है।
सामान्य तौर पर, स्खलन के अलग-अलग चरण होते हैं:
योनि में स्खलन के बाद, अधिकांश शुक्राणुजोज़ा नष्ट हो गए हैं।  एस्ट्राडियोल गर्भाशय ग्रीवा में परिवर्तन लाती है जो शुक्राणुजोज़ा के प्रवेश की अनुमति देगा।
स्खलन
स्खलन दो चरणों में होता है, उत्सर्जन चरण और निष्कासन चरण। उत्सर्जन चरण में स्खलन वाहिनी के कई संरचनाओं के कामकाज शामिल हैं; प्रोस्टेट ग्रंथि के संकुचन, वीर्य पुटिका, बल्बोयूरेथ्रल ग्रंथि और वास डिफ्रेंस तरल पदार्थ प्रोस्थेटिक मूत्रमार्ग में धकेल देते हैं। वीर्य स्खलन होने तक यहां जमा रहता है।  शिश्न के आधार पर मांसपेशियां, मूत्रनली के माध्यम से प्रोस्टेटिक मूत्रमार्ग में फंसे हुए सेमिनल तरल पदार्थ को फैलाने के लिए और मूत्रजन्य मांस के माध्यम से बाहर निकाल देती हैं।  मांसपेशियों को हिलाने के कारण स्खलन को स्पर में निष्कासित कर दिया जाता है।  ये मांसपेशी संकुचन पुरुष के लिए संभोग की उत्तेजना से संबंधित हैं.
शुक्राणु वृषण में उत्पन्न होता है और वास डिफेरेंस के माध्यम से स्खलन नलिकाओं में प्रवेश करता है। के रूप में यह वीर्य पुटिकाओं से गुजरता है, फ्रुक्टोज में समृद्ध एक तरल शुक्राणु के साथ जोड़ती है।  यह जोड़ शुक्राणु को पोषण देता है ताकि वह सक्रिय और गतिशील रहे. सेमिनल द्रव प्रोस्टेट ग्रंथि में स्खलन वाहिनी को जारी रखता है, जहां एक क्षारीय प्रोस्टेटिक द्रव जोड़ा जाता है। यह जोड़ वीर्य से जुड़ी बनावट और गंध प्रदान करता है. प्रोस्टेटिक द्रव की क्षारीयता इस कठोर वातावरण में शुक्राणु के अस्तित्व को लम्बा करने के लिए महिला योनि पथ की अम्लता को बेअसर करने का कार्य करती है। वीर्य अब एक फ्रुक्टोस युक्त, क्षारीय तरल पदार्थ है जिसमें शुक्राणु होते हैं क्योंकि यह प्रोस्टेट के नीचे बुलबोरथ्रल ग्रंथियों में प्रवेश करता है। बुलबाउथ्रल ग्रंथियां स्खलन से पहले मूत्रमार्ग में स्पष्ट द्रव की एक छोटी मात्रा का स्राव करती हैं। इस द्रव के कार्य पूरी तरह से ज्ञात नहीं हैं, लेकिन वीर्य स्खलन के लिए पुरुष मूत्रमार्ग को लुब्रिकेट करने में सहायता करने के लिए सुझाए गए हैं. स्खलन के दौरान उत्पादित और निष्कासित वीर्य की मात्रा उस समय की लंबाई से मेल खाती है जिससे स्खलन होने से पहले पुरुष यौन उत्तेजित होता है। आम तौर पर, उत्तेजना की अवधि जितनी अधिक होती है, वीर्य द्रव की मात्रा उतनी ही अधिक होती है।
स्खलन और संभोग एक साथ हो सकते हैं, हालांकि वे युग्मित नहीं होते हैं, उस में एक दूसरे के बिना हो सकता है। उदाहरण के लिए, एक आदमी को एक सूखा संभोग सुख हो सकता है (जिसे प्रतिगामी स्खलन कहा जाता है) ); स्खलन का कोई निष्कासन नहीं है, हालांकि आदमी अभी भी संभोग का अनुभव करता है। इसके अलावा, परापलेगीक्स  वीर्य तरल पदार्थ का स्खलन कर सकता है लेकिन संभोग की उत्तेजना का अनुभव नहीं कर सकता है।
स्खलन वाहिनी रुकावट
स्खलन वाहिनी बाधा एक अधिग्रहीत या जन्मजात रोग संबंधी स्थिति है जिसमें एक या दोनों स्खलन नलिकाएं बाधित होती हैं। इस मामले में कि दोनों स्खलन नलिकाएं बाधित हैं, यह बीमारी एस्परिमिया और पुरुष बांझपन के लक्षणों के साथ प्रस्तुत करती है।.,
सौम्य प्रोस्टेटिक हाइपरप्लासिया
सौम्य प्रोस्टेटिक हाइपरप्लासिया को सही करने के लिए सर्जरी इन नलिकाओं को नष्ट कर सकती है जिसके परिणामस्वरूप प्रतिगामी स्खलन हो सकता है। प्रतिगमन स्खलन उत्सर्जन चरण में पुरुष के मूत्राशय में बनने वाले सेमिनल द्रव को मूत्रमार्ग के माध्यम से बाहर निकालने और लिंग के सिरे को बाहर निकालने के बजाय खाली कर देता है. यह एक शुष्क संभोग सुख का परिणाम है, जहां संभोग अभी भी अनुभव किया जा सकता है, लेकिन स्खलन नलिकाओं से वीर्य के निष्कासन के बिना।
टोलगेट
टोलगेट उत्तरी चेन्नई का एक क्षेत्र है।
महमूदाबाद
महमूदाबाद (Mahmudabad) या महमूदाबाद अवध (Mahmudabad Awadh) भारत के उत्तर प्रदेश राज्य के सीतापुर ज़िले में स्थित एक नगर है। यह इसी नाम की तहसील का मुख्यालय भी है।
विवरण
महमूदाबाद तहसील शहर मंडल का मुख्य शहर है, जिसमें लगभग 66 गाँव आते हैं। जबकि जिले का मुख्य शहर सीतापुर है जो लगभग 70 किलोमीटर दूर है और राज्य का मुख्यालय लखनऊ 52 किमी दूर है। महमूदाबाद उत्तर प्रदेश के सभी शहरों और कस्बों से सड़क मार्ग से अच्छी तरह से जुड़ा हुआ है। जबकि लखनऊ में स्थित अमौसी हवाई अड्डा 70 किमी की दूरी के आसपास स्थित हैं, और महमूदाबाद अवध में एक रेलवे स्टेशन है, इसके अलावा गुंडागोपाल ऐश, सिधौली और अटरिया रेलवे स्टेशन हैं निकटतम रेलवे स्टेशन जो लगभग 3 से 32 किमी की दूरी पर हैं, और दिल्ली से बिहार जाने वाली कुछ ट्रेनें इस स्टेशन पर रुकती हैं।
धार्मिक स्थल
महमूदाबाद के विविध धार्मिक स्थलों में माता संकटा देेवी मन्दिर, श्री परमहंस बाबा मन्दिर और नगर के मुुख्य चौराहे पर स्थित श्री संकटमोचन हनुुुमान मन्दिर दर्शनीय हैं। मां संकटा देेवी मंदिर का भव्य वार्षिक चैैत्र मेला भी प्रसिद्ध और दर्शनीय है। साथ ही शिया मुसलमानों की आस्था के प्रतीक कर्बला की मीनारें भी भव्य और शानदार हैं। मरकज मस्जिद भी है
संस्कृति
शिक्षा और धार्मिक समृद्धि के साथ साथ महमूदाबाद की एक सांस्कृतिक विरासत है। मज़हबी कट्टरता से परे महमूदाबाद की गंगा-जमुनी तहज़ीब क़ाबिल-ए-तारीफ़ है।
आवागमन
महमूदाबाद एक रेलवे स्टेशन है जोकि रेल व सड़क मार्ग द्वारा अपने जनपद मुख्यालय सीतापुर से जुड़ा हुआ है। महमूदाबाद रेेेलवे स्टेशन से देेश की राजधानी नई दिल्ली, गोरखपुर, बिहार आदि के लिए रेल सेवाएं उपलब्ध हैं। साथ ही उत्तर प्रदेश की राजधानी लखनऊ के लिए नियमित बस सेवाएं सुलभ हैं।
प्रशासन एवं व्यवस्था
महमूदाबाद एक नगर पालिका परिषद और तहसील मुख्यालय है। साथ ही पुलिस कोतवाली भी है।
चिकित्सा सेवाएँ
सामुदायिक स्वास्थ्य केेंद्र और कुशल निजी चिकित्सीय सेवाएं उपलब्ध हैं।
पच्मों
पच्मों में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
पैरापोक्सवाइरस
पैरापोक्सवाइरस एक विषाणु है।
टोंडियारपेट
टोंडियारपेट उत्तरी चेन्नई का एक क्षेत्र है।
कारेलिया गणतंत्र
कारेलिया गणतन्त्र ( रूसी: Респу́блика Каре́лия, अंग्रेज़ी: Republic of Karelia, कारेलियाई: Karjalan Tazavalda ) रूसी गणतन्त्र का एक संघीय खंड है जो उस देश की शासन प्रणाली में गणतंत्र का दर्जा रखता है। यह यूरोप के उत्तर में और रूस के पश्चिमोत्तर में स्थित है। इसकी राजधानी पेत्रोज़ावोद्स्क नगर है और जनसंख्या ६,४३,५४८ (२०१० की जनगणना) है। रूस का यह विभाग ऐतिहासिक 'कारेलिया' नामक क्षेत्र पर विस्तृत है जो वर्तमान में रूस और फ़िनलैन्ड के बीच बंटा हुआ है।
भूगोल
यह रूस के उत्तर-पश्चिम में स्थित है, जो कि श्वेत सागर और बाल्टिक सागर की द्रोणियों के बीच विभाजक स्थिति पर है।
नदियाँ
कारेलिया में लगभग २७,००० नदियाँ हैं। प्रमुख नदियों में हैं:
झीलें
कारेलिया में ६०॰००० झीलें हैं।
लोग व भाषाएँ
ऐतिहासिक रूप से कारेलिया फ़िनिश लोगों से सम्बन्धित कारेलियाई लोगों की मातृभूमि है। कारेलियाई भाषा भी फ़िनिश भाषा से मिलती-जुलती है और यूराली भाषा-परिवार की सदस्या है। कुछ भाषावैज्ञानिक इसे फ़िनिश भाषा की ही एक उपभाषा मानते हैं। २०१० की जनगणना में कारेलिया गणतंत्र में ८२.२% लोग रूसी समुदाय के, ७.४% कारेलियाई समुदाय के, ३.८% बेलारूसी समुदाय के, २% युक्रेनी समुदाय के, १.४% फ़िनिश समुदाय के और ०.५% वेपसियाई समुदाय के थे।
वलालार नगर
वलालार नगर उत्तरी चेन्नई का एक क्षेत्र है।
मासर, द्वाराहाट तहसील
मासर, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।